માનવમિત્ર, નવી દિલ્હી : ભારતીય ટીમનાં સૌથી ભરોસાપાત્ર ક્રિકેટરમાં ધોનીનું નામ આવે છે પરંતુ છેલ્લા કેટલાક સમયથી તે પોતાના ફોર્મ સાથે ઝજુમી રહ્યો હોય તેવું દેખાઇ રહ્યુ છે. તાજેતરમાં વેસ્ટઇન્ડિઝની ટીમ સાથે વન ડે ટુર્નાંમેન્ટ ચાલી રહી છે જેમા ધોની પોતાના બેટથી કોઇ ખાસ કમાલ કરી શક્યો નથી. હવે તેના ટીમમાં રહેવા પર સંસ્પેન્સ બની ગયો છે. ફાસ્ટ વિકેટકીપીંગથી દુનિયાભરમાં જાણીતો ધોની હવે સીલેક્ટર્સની નજરમાં ચડી ગયો છે. આવનારા સમયમાં ધોની કોઇ પ્રભાવ પાડવામાં અસમર્થ રહેશે તો તેના વર્લ્ડ કપ રમવા પર સવાલો ઉઠે તેવી સંભાવનાઓ પ્રબળ બની છે. જો કે સીલેક્ટર્સ ધોનીને વર્લ્ડ કપમાં રમાડવાના પક્ષમાં છે.